CELEX: 62008CN0392
Language: bg
Date: 2008-09-09 00:00:00
Title: Дело C-392/08: Иск, предявен на 9 септември 2008 г. — Комисия на Европейските общности/Кралство Испания

25.10.2008   
            
            
               BG
            
            
               Официален вестник на Европейския съюз
            
            
               C 272/14
            
         Иск, предявен на 9 септември 2008 г. — Комисия на Европейските общности/Кралство Испания
   (Дело C-392/08)
   (2008/C 272/24)
   Език на производството: испански
   Страни
   
      Ищец: Комисия на Европейските общности (представители: S. Pardo Quintillán и A. Sipos, agentes)
   
      Ответник: Кралство Испания
   Искания на ищеца
   
               —
            
            
               да се установи, че като не е съставило планове за извънредна ситуация извън предприятието за всички предприятия, подчинени на разпоредбите на член 9 от Директива 96/82/ЕО (1) на Съвета от 9 декември 1996 година относно контрола на опасностите от големи аварии, които включват опасни вещества, Кралство Испания не е изпълнило задълженията си по силата на член 11, параграф 1, буква в) от посочената Директива 96/82/ЕО.
            
         
               —
            
            
               да се осъди Кралство Испания да заплати съдебните разноски.
            
         Правни основания и основни доводи
   В съответствие с член 2, параграф 1 от Директива 96/82/ЕО, член 9 от същата директива се прилага за предприятия, в които има опасни вещества в количества, равни или надвишаващи количествата, изброени в приложение I, части 1 и 2, колона 3.
   Според член 11 от тази директива държавите-членки осигуряват за всички предприятия, за които се прилага член 9, определените за тази цел от държавите-членки власти да съставят план за извънредни ситуации извън предприятието относно мерките, които се вземат извън него (параграф 1, буква в).
   Настоящият иск има за предмет да се установи, че като не е съставило планове за извънредна ситуация извън предприятието за всички предприятия, подчинени на споменатия член 9, Кралство Испания не е изпълнило задълженията си по силата на член 11, параграф 1, буква в) от посочената директива.
   
      (1)  ОВ L 10, стр. 13; Специално издание на български език, 2007 г, глава 5, том 4, стр. 8.